title: عبد السلام عامر
text: عبد السلام عامر ( تولد ف لقصر لكبير ف 1939 - مات ف 14 ماي 1979 ف الرباط) كان ملحن و موسيقار مغريبي، من لملحنين لمشهورين د لقرن 20. عامر كان بصير (تعما ملّي كانت عندو عاماين)، ولكن كانت عندو موهبة كبيرة وتيتفكّر أي حاجة تيسمع، و هو اللي خلاه يمشي بعيد ف لموسيقا، و يحلّن أغاني معروفة بحال "لقمر لحمر" (عبد لهادي بلخياط) و "راحلة" (محمد لحياني).
  
  لإنقلاب د الصخيرات 
  ف 1971، ملّي غادي توقع لمحاولة د لإنقلاب د الصخيرات، كان عبد السلام عامر ݣالس مع عبد لحليم حافض ف لمقر د لإداعة ف الرباط، تا دخلو عليهم لعسكر. ف اللول قالو لعبد لحليم يقرا لبيان ديالهم ديال لإنقلاب (اللي تيعلنو فيه على لجمهورية ديال لمغريب) ولكن قاليهم هو ماشي مغريبي و ما يقدرش. من بعد قالو لعامر يعاود موراهم داكشي اللي أيقراو عليه ف الراديو، و داكشي اللي دار.
  
  من مورا ما فشل لإنقلاب تقبط عامر و من موراها تطلق، و لكن تهمش و ما بقا باغي يخدم معاه تا واحد. مات صغير (ف عمرو 40 عام) ملّي دار عملية على الدودة الزايدة.
  
  عيون لكلام 
  
  بيوغرافيا د رجال
  ملحن مغريبي
  زيادة 1939
  وفيات 1979
  ناس تزادو ف لقصر لكبير
  ناس توفاو ف الرباط